ઠેર ઠેર રસ્તામાં સેવા આપી રહેલાં સેવા કેન્દ્રો પર મૂકવામાં આવેલી ચીજવસ્તુઓનો વપરાશ પદયાત્રીઓ ઘટવાથી ઘટી ગયાે છે અને મોંઘવારીના કારણે છેલ્લાં ત્રણ વર્ષથી સતત ડાકોર જતા પદયાત્રી શ્રદ્ધાળુઓમાં ઘટાડો નોંધાઇ રહ્યો છે. વર્ષ-ર૦૧૧માં ૧૦ થી ૧ર લાખ શ્રદ્ધાળુઓ ડાકોર દર્શને આવ્યા હતા. ત્યારબાદ સંખ્યા ઘટીને વર્ષ ર૦૧૪-૧પમાં ગત વર્ષે સાતથી આઠ લાખ પહોંચી હતી, જે આ વર્ષે ઘટીને ચારથી પાંચ લાખે માંડ પહોંચી છે.